Գրանդ հոթել (ֆիլմ)

Գրանդ հոթել (), 1932 թվականին նկարահանված ամերիկյան ֆիլմ։ Հիմնված է ավստրիացի գրող Վիկի Բաումի 1929 թվականին գրված «Մարդիկ հոթելում» (գերմ. Menschen im Hotel) վեպի վրա։  
Արժանացել է Օսկար լավագույն ֆիլմի համար մրցանակին։

 Սյուժե 
Ֆիլմը պատմում է բեռլինյան «Գրանդ-հոթել» հյուրանոցի մի քանի օրվա դեպքեր մասին։ Ֆիլմը սկսվում և ավարտվում է հյուրանոցում բնակվողներից մեկի՝ բժիշկ Օտտերնշլագի «Մարդիկ գալիս են. մարդիկ գնում են. ոչինչ չի փոխվում» արտահայտությամբ։

Ֆիլմի հերոսները տարբեր կատեգորիայի մարդիկ են։ Արիստոկրատ գող բարոն Հեյգերը, ում շտապ դրամ է հարկավոր փակելու թղթախաղում պարտված իր պարտքերը։ Բարոնի ընկերը՝ բնավորությամբ համեստ հաշվապահ Օտտո Կրինգելյանը, ում մոտ բժիշկները հայտնաբերել են մահացու հիվանդություն։ Օտտոյի նախկին ղեկավար մեծահարուստ գործարար Պրայսինգը, նրա մեքենագրուհին՝ Ֆլամշենը, ով երազում է դերասանուհու կարիերայի մասին։ Ռուս բալետի պարուհի Գրուշինսկայան, ում կարիերան անկում է ապրում։

Բարոնը որոշում է թաքուն մտնել բալետի պարուհու սենյակ և գողանալ նրա թանկարժեք իրերը։ Օտտոն պատրաստվում է իր կյանքի վերջին օրերը ապրել թանկարժեք հյուրանոցում՝ ծախսելով դրամական խնայողությունները տարբեր շքեղությունների վրա։ Պրեյսինգը եկել է հոթել կարևոր գործարք կնքելու համար, իսկ Ֆլամշենը փորձում է սիրաշահել Պրասյինիգին, որ նրա օգնությամբ կարողանա իրագործել իր դերասան դառնալու ցանկությունը։

 Դերերում 
 Գրետա Գարբո  - բալետի պարուհի Գրուշինսկայա
 Ջոն Բերիմոր  - բարոն Ֆելիքս ֆոն Հեյգերն
 Ջոան Քրոուֆորդ  - միսս Ֆլեմմ
 Ուոլլես Բիրի  - Պրասյինգ
 Լայոնել Բերիմոր  - Օտտո Կրինգելյան
 Լյուիս Սթոուն  - բժիշկ Օտտերնշլագ
 Ֆերդինանդ Գոտտշալկ  - Պիմենով

 Մրցանակներ և փաստեր 
 Ֆիլմը ստացել է Օսկար մրցանակ, Օսկար լավագույն ֆիլմի համար անվանակարգում.
 2007 թվականին ներառվել է Ամերիկյան ֆիլմերի ազգային ռեեստրում
 Ամերիկյան կինոակադեմիայի կողմից հրապարակված Ամերիկյան բոլոր ժամանակների ֆիլմերի 100 լավագույն խոսքերի ցանկում Գրետա Գարբոյի հերոսուհու «ես ուզում եմ մենակ լինել» մեջբերումը 30-րդ տեղում է
 Ֆիլմը միակն է Օսկարի պատմության մեջ նրանով, որ ստացել է այդ մրցանակը լավագույն ֆիլմ անվանակարգում, սակայն չի ստացել ոչ մի Օսկար մյուս անվանակարգերում։

 Ծանոթագրություններ 

 Արտաքին հղումներ 

 Գրանդ հոթել ֆիլմը tcm.com կայքում

 rottentomatoes կայքում 


Կատեգորիա:1932 ֆիլմեր
Կատեգորիա:MGM ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Պիեսների հիման վրա նկարահանված ամերիկյան ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:1930-ականների ամերիկյան ֆիլմեր
Կատեգորիա:1930-ականների անգլերեն ֆիլմեր